cyanic-selkie/wikianc huggingface dataset:
לינדזי ברנרד הול
ביוגרפיה וקריירה
הול התחתן עם אלסינור מרי שוטר ב-18 בדצמבר 1894, אולם היא מתה בשנת 1901. הוא מילא את התפקיד בגלריה במשך 43 שנים ורבים מהציירים הידועים של אוסטרליה הוכשרו על ידו בבית הספר של הגלריה הלאומית לאמנות בוויקטוריה. ארנסט באקמאסטר ואלסי בארלו היו בין תלמידיו.
ג'ורג' פולינגסבי
ביוגרפיה
פולינגסבי הגיע למלבורן, אוסטרליה עם בתו בת העשר, ב-1 ביולי 1879. המוניטין שלו כצייר דיוקנאות הקדים את בואו והוא היה מבוקש במהירות כצייר, והתפרנס מעבודות של אישים בולטים בחברה במלבורן. לפולינגסבי הוצע תפקיד מאסטר בבית הספר לציור בגלריה ומונה ב-1 ביוני 1882.
החידה של קספר האוזר
החידה של קספר האוזר (בגרמנית: Jeder für sich und Gott gegen alle) הוא סרט דרמה אותו ביים הבמאי הגרמני ורנר הרצוג בשנת 1974. הסרט מספר את סיפורו האמיתי של איש המסתורין קספר האוזר (בגילומו של ברונו שליינסטין), המבוסס על תמלילי מכתביו.
עלילה
יום אחד בשנת 1828, אותו אדם הוציא את האוזר מתאו ולימד אותו מספר משפטים ואיך ללכת, ואז עזב אותו לבדו ברחוב בעיר נירנברג. האוזר הופך מושא לסקרנות רבה בקרב אנשי העיר ובהמשך אף מוצג בקרקס המקומי בטרם נלקח תחת חסותו של מר דאומר, שהשקיע בחינוכו. האוזר למד לקרוא ולכתוב ופיתח גישות מקובלות על היגיון ודת, אך בעיקר נמשך למוזיקה.
רגע לפני מותו מתואר האוזר בסרט כשהוא מוטל במיטה ומתאר את חזיונותיו על ברברים נוודים במדבר סהרה. בנתיחה שלאחר המוות נתגלה כי להאוזר כבד ומוח קטן גדולים מהמקובל.
סוד (שיר)
הגרסה של רועי לבס
בשנת 2020 הוציא הזמר רועי לבס גרסת כיסוי נוספת לשיר.
תומאס טוד
תומאס טוד (באנגלית: Thomas Todd; ) היה עורך דין אמריקאי, שכיהן כשופט בבית המשפט העליון של ארצות הברית. הוא גדל בקולוניית וירג'יניה, למד משפטים ובהמשך השתתף בייסודה של קנטקי, שם הוא שימש כעוזר משפטי וכשופט. הוא נישא פעמיים ונולדו לו שמונה ילדים בסך הכל. טוד הצטרף לבית המשפט העליון של ארצות הברית ב-1807 ופסקי הדין הרבים שכתב נגעו בעיקר לזכויות מקרקעין.
פורטו-וקיו
אוכלוסייה
בכל נפת פורטו-וקיו גרה אוכלוסייה של כ-12,900 תושבים המתגוררים בארבע כפרים, על שטח של 347.87 דונמים.
ל'רוי פופ ווקר
ל'רוי פופ ווקר (באנגלית: LeRoy Pope Walker; 7 בפברואר 1817 – 23 באוגוסט 1884) היה מזכיר המלחמה הראשון של קונפדרציית המדינות של אמריקה ("הקונפדרציה") במלחמת האזרחים האמריקנית.
דוד שרן
ביוגרפיה
בנובמבר 2018 הודיעה המשטרה כי במסגרת תיק 3000 נתגבשה תשתית ראייתית נגד שרן לביצוע עבירות שוחד, מרמה והפרת אמונים, קשירת קשר לביצוע פשע, הלבנת הון ועבירות מע"מ בפרשת הצוללות, ובדצמבר 2019 הודיעה פרקליטות המדינה על כוונתה להעמידו לדין, בכפוף לשימוע, בעבירות של לקיחת שוחד, הפרת אמונים, הלבנת הון ועבירה על חוק המפלגות. באפריל 2021 הוגש נגדו כתב אישום.
בדצמבר 2022 עלה להעיד בבית משפט כעד תביעה בתיק 4000, אך כבר בתחילת עדותו חזר בו מעדותו במשטרה. בעקבות זאת ביקשה פרקליטות המדינה להכריז על שרן כעד עוין. שרן טען שהוא מרגיש מאוים מצד הפרקליטות ונציגיה, וכי רודפים את בני משפחתו על רקע היותו נאשם בפרשת הצוללות.
משה שמר
חיים אישיים
מאז שעלה ארצה, התגורר שמר בחולון. הוא היה נשוי לרות (אשת חינוך), ולהם נולדו שלושה בנים. אחיו הצעיר הוא פרופסור יהושע שמר, יו"ר אסותא ומנכ"ל משרד הבריאות לשעבר.
עלי סלימאן
קורות חייו
ב-2009 שיחק סלימאן ב"ראשים מוחלפים" (עיבוד של נעה דר, שגם ביימה את "היואדאנה" של המחזאי ההודי הנודע גיריש קרנאד) שעלה על במת "הזירה הבין תחומית".
ספינת האהבה (סרט)
תקציר העלילה
רוברט נמצא על ידי צ'נזיה (סופיה לורן) בתו של המנצח (ארתורו צ'יאנלי) שבורחת מאביה כדי להתאוורר קצת בחוץ. הם מבלים ביריד בעיר ולבסוף היא מחזירה אותו לביתו ומתפלאת למצוא את טום מטפל בשלושה ילדים.
פולקסווגן וירטוס
היא מיועדת לברזיל אך משווקת גם בארגנטינה ובמקסיקו. במרץ 2022 הוירטוס הוצגה בהודו בכדי להחליף את הפולקסווגן ונטו ומשתמשת בפלטפורמת MQB A0 IN המותאמת להודו. בנוסף סקודה משווקת דגם אחות לוירטוס בהודו תחת השם סקודה סלביה שמיוצרת במפעל של סקודה הודו בהודו.
ג'ון רייגן
ראשית חייו
ג'ון רייגן נולד ב-1818 בגטלינבורג שבטנסי לטימותי ריצ'רד ולאליזבט (לבית לסק) רייגן. בגיל 19 הוא עזב את טנסי והתיישב בטקסס. בין השנים 1839 – 1843 הוא עבד במדידה ולאחר מכן עבד בחקלאות במחוז קאופמן עד 1851. במהלך התקופה בה הוא עבד כמודד הוא גם שימש כמורה הפרטי של ילדיו של ג'ון מרי דרסט.
חוסיין מוחמד ארשאד
נשיאות בנגלדש
בתקופת כהונתו ערך ארשאד רפורמות התפתחות, הפרטת תעשיות שהולאמו, הרחבת מערכת הכבישים הלאומית; והקמת הארגון הדרום-אסיאתי לשיתוף פעולה אזורי. הוא ביצר מדינתו כבעלת ברית של ארצות הברית במלחמת המפרץ. הוא תרם לפיתוח בתשתיות וצמיחה סוציו-אקונומית, תוך שהוא מפריט תעשיות מפתח שהולאמו. הוא החזיר וייצב את שרשרת הפיקוד בכוחות המזוינים בבנגלדש לאחר הכאוס ששרר בעקבות רצח שייח' מוג'יבור רחמן, מייסדה של מדינת בנגלדש. בשנת 1989 הוביל ארשאד את הפרלמנט להפוך את האסלאם לדת המדינה, תוך נסיגה חדה מהחוקה החילונית המקורית של בנגלדש.
ארנסט פרוקטר
קריירה
בשנת 1920 הקימו ארנסט פרוקטר והרולד הארווי את בית הספר לציור הארווי-פרוקטר. הם לימדו ציור של טבע דומם, דמויות ונופים בצבעי מים ושמן.
דויד דיגס
קורות חיים
דיגס נולד באוקלנד שבקליפורניה, בנם של אם יהודייה-אשכנזייה ושל אב אפרו-אמריקאי. סיפר שהוריו נתנו לו את השם דויד כפי שנהגה בעברית, ובין השאר גם מכיוון שאחת ממשמעויות השם היא "אהוב". בתקופת התיכון הצטיין באתלטיקה כרץ משוכות.
קריירה
הוא חזר לקליפורניה וב-2009 הקים עם שניים מחבריו את להקת ההיפ הופ "קליפינג." בה שר ראפ. בנוסף הוא חבר בהרכבים מוזיקליים אחרים, הוציא אלבום יחד עם רפאל קאסל וכן אלבום סולו בשם "Small Things to a Giant".
הסכם שביתת הנשק של מוסקבה
ההסכם
פינלנד וברית המועצות לחמו פעמיים זו נגד זו במהלך מלחמת העולם השנייה, לראשונה במלחמת החורף (1939-40) ושוב במלחמת ההמשך, שהחלה לאחר הפלישה הגרמנית לברית המועצות. ב--4 בספטמבר 1944, נוכח ההתקדמות הצבאית הסובייטית בזירה המזרחית, הכריזו הפינים על הפסקת אש מולם, והסכם שביתת הנשק הרשמי בין הצדדים נחתם שבועיים לאחר מכן. הסכם שביתת הנשק נחתם גם מול בריטניה, לאחר שזו הכריזה מלחמה על פינלנד ב-1941.
פסגת ואז'ארוב
פסגת ואז'ארוב (באנגלית: Vazharov Peak; בבולגרית: Въжаров връх) היא פסגה מכוסה קרח בהרי ברוגמאן באי לייז' בארכיפלג פאלמר, שבאנטארקטיקה.
טמפופו (סרט)
הסרט התפרסם כ"מערבון הראמן הראשון", משחק מילים על הביטוי מערבון ספגטי (סוגת סרטים שנעשו על המערב הפרוע האמריקאי על ידי אולפנים איטלקיים).
עלילת הסרט
גורו וגאן עדים להטרדה שעוברת טמפופו מידיי לקוח בשם פיסקן. גורו מחליט להזמין את פיסקן ואנשיו לקרב מכות מחוץ למסעדה, הוא נלחם היטב אך נמצא בנחיתות מספרית. הוא מובס ומתעורר בביתה של טמפופו.
אויגן פרופר
אויגן פרופר (5 בספטמבר 1911 – 27 באפריל 1986) היה תעשיין ישראלי, ממייסדי חברת "אסם", מנכ"ל ויו"ר מועצת המנהלים שלה.
הקמת אסם וניהולה
המוצר הראשון שאסם ייצרה לאחר אטריות היה שקדי מרק וגם מוצר זה פותח באסם על בסיס שמן שתוקצב לאסם ומכונת בצק שהייתה בלתי מנוצלת. אסם גדלה והתרחבה לתחומים נוספים: אבקות מרק, בייגלה, קמח תופח, אבקות פודינג ללא בישול. ב-1957 החל המפעל לייצא את מוצריו למדינות אחרות - בתחילה לאיסלנד ואחר-כך בעיקר לשוק היהודי באנגליה ובארצות הברית. ב-1959 הקים פרופר באנגליה חברה מקומית לשיווק מוצרי "אסם" ומכר לחברות "מרקס אנד ספנסר", "טסקו" ו"סיינסבורי" האנגליות.
בשנות החמישים המציא פרופר ביחד עם הפרסומאי אמנון אריאלי את הסיסמה "זה טוב זה אסם", ששימשה את החברה עשרות שנים.
פרופר נתן לכל מוצרי אסם שמות עבריים, ועוד בשנות השבעים הדפיס על מוצריו כיתוב המבטיח שכל מוצר פגום יוחלף על ידי המפעל.
משפחתו
פרופר לקה בליבו והלך לעולמו ב-27 באפריל 1986, בהיותו בן שבעים וחמש. הוא הותיר אחריו אישה, עליזה (אליס) פרופר (נפטרה ב-2008), ושני בנים: דן וגד. דן פרופר ניהל את קבוצת אסם בשנים 1987–2006 וגד פרופר ניהל את הפעילות הבינלאומית של הקבוצה.
בקרה תעשייתית
בקרה תעשייתית היא כלל האמצעים החשמליים והאלקטרוניים המאפשרים לנהל ולפקח על תהליכים תעשייתיים. קיימים מספר סוגים עיקריים של מערכות בקרה ובראשם SCADA (ראשי תיבות של Supervisory Control And Data Acquisition) ו-DCS (Distributed Control Systems) וכן מערכות בקרה קטנות יותר כגון בקר לוגי מיתכנת.
זלקובה
עץ הזלקובה דחוס ועל כן משמש לייצור רהיטים. חלק ממיני הזלקובה משמשים גם לצמחי נוי.
קרל פרידריך, נסיך הוהנצולרן
ביוגרפיה
קרל פרידריך למד מנהל עסקים באוניברסיטת פריבור, שווייץ.
בנוסף, יש לו משרדים בטירת זיגמרינגן אשר פתוחה גם לציבור, ומשמשת עבור המשפחה לחתונות ושאר המאורעות הרשמיים.
דני אוגוסט דושן
אחריתו
כישלונו במאי 1918, ניפץ למעשה את הקריירה המבטיחה שלו. הוא לא שב עוד לפקד על כוחות עד סוף המלחמה. ב-27 במרץ 1920 הוא קיבל פיקוד על הדיוויזיה ה-19, ופיקד עליה עד 1 בינואר 1921, עת הועבר לפקד על הקורפוס ה-13 עליו פיקד עד 21 בספטמבר של אותה שנה, עת הועבר לפקד הקורפוס ה-3. ב-23 בספטמבר 1924 הועבר לכוחות המילואים, ולאחר מכן פרש מהצבא. לאחר פרישתו חי בביאורל עד מותו ב-9 ביולי 1950 בגיל 87.
מנחם מנדל פרוש
היה ממקורבי הרב אברהם יצחק הכהן קוק וסייע בהקמת ישיבת מרכז הרב בירושלים.
קורות חייו
בשנות ה-80 של המאה ה-19 ייסד את הארגונים "קרן אגודת בני תורה" ו"בית ועד לחכמים" שמטרתם הייתה לסייע ללומדי התורה בירושלים. באותן שנים נשלח כשד"ר לארצות הברית לגיוס כספים עבור ישיבת עץ חיים ובית החולים ביקור חולים.
משפחתו
בנו הרב גרשון היה מנהל מפעל התורה ומראשי סניף אגודת אחוה בירושלים. חתנו הוא הרב משה רחלזון ראש ישיבת אור שמח.
אלברט שבלייה טיילר
בית הספר ניולין
ציור אופייני לתקופה מוקדמת זו הוא "חזרת התלבשות" (1888), שנמצא במוזיאון הלאומי בליברפול. ציור זה עושה שימוש באור וצל ומבוסס על סצנת ז'אנר כפי שהתרחשה בקורנוול.
עידן לונדון
במהלך שנות ה-1890, שמר טיילר על קשרים עם מרכז האמנות של לונדון והציג באופן קבוע באקדמיה המלכותית לאמנויות. בערך בתחילת המאה ה-20, הוא עבר ללונדון לאורח חיים אורבני יותר. טיילר החל לצייר סצינות מפוארות יותר של ערי אירופה. בשנת 1901 הוא צייר את אחת מיצירותיו הגדולות והמופלאות ביותר, "טקס הבירית", המתאר את הסצנה המפורסמת של ימי הביניים המאוחרים בארמון אלת'ם, בו אסף המלך אדוארד השלישי את הבירית שנפלה מרגלה של הרוזנת מסולסברי איתה רקד, והצמידה לרגלו. אירוע זה בשנת 1348 הוביל לכך שאדוארד השלישי ייסד את מסדר הבירית של האבירים.
גבריאל דובאל
גבריאל דובאל (באנגלית: Gabriel Duvall; ) היה פוליטיקאי ומשפטן אמריקאי. דובאל כיהן כשופט בבית המשפט העליון של ארצות הברית בשנים 1811–1835, בתקופה בה כיהן כנשיא בית המשפט העליון ג'ון מרשל. קודם לכן הוא היה חשב מחלקת האוצר, שופט בבית המשפט המדינתי של מרילנד, חבר בית הנבחרים של ארצות הברית מטעם מרילנד וחבר בית המחוקקים של מרילנד.
שופט בבית המשפט העליון של ארצות הברית
דובאל כיהן על כס השיפוט עד ינואר 1835, כאשר הוא פרש לאחר הגיעו לגיל 82. לדבריו של אחד הביוגרפים של מרשל, דובאל "זכה לכבוד על כהונתו רבת השנים לאחר שהאריך ימים ובריאותו התרופפה, שכן הוא חשש בנוגע למחליפו, כך הוא יצר מסורת שרווחה בקרב שופטי בית המשפט העליון". לדברי הביוגרף שלו, אירווינג דילארד, בשנותיו האחרונות בבית המשפט, דובאל היה "כה כבד שמיעה, כך שהוא לא היה מסוגל להשתתף בדיונים". דייוויד קארי טען ש"אין שום הוכחה... שדובאל היה חרש או שאיבד את היכולת לדבר כאשר כיהן בבית המשפט".
קאמי ארנסט
קאמי ארנסט (בצרפתית: Camille Ernst; 1900, סלסטה – 1983, פריז) היה מושל מחוז וחסיד אומות העולם מצרפת.
באבא סאלי
עלייתו לארץ ישראל
נודע כמלומד בניסים וכבעל מופתים. רבים נהרו אליו כדי לזכות בברכה, בבקבוק מים שזכה לברכתו או בקמע. הבבא סאלי עצמו כמעט ולא כתב קמעות, אולם בחצרו הסתופפו רבנים כותבי קמעות שקיבלו את הסכמתו. האהבה אליו בלטה במיוחד בקרב יוצאי יהדות מרוקו. בשנת תשמ"א חתם על כרוז תמיכה באגודת ישראל. היה לו יחס חם לתנועת החסידות. בשנותיו האחרונות הידרדרה בריאותו והוא נאלץ להתיר את נדרו שלא לאכול בשר.
צ'ארלס הנרי רוס
ביוגרפיה
לאחר מספר שנים בעיתון התקדם רוס לתפקידים בכירים, עד שלבסוף היה לעורך הראשי של המגזין. במסגרת תפקידו כעורך גם פרסם מספר טורים ורצועות קומיקס שזכו להצלחה. עד לסוף חייו איגד רוס את רצועות הקומיקס שפרסם בעצמו ויחד עם אשתו בשישה ספרים.
יעקב תופיק אביעזרי
תולדות חייו
בשנת תש"ט נכנס לישיבת פורת יוסף, שם היה לתלמידם של הרב עזרא עטייה הרב יהודה צדקה והרב בן-ציון אבא-שאול. בשנות העשרים שלו הפך לר"מ בישיבה, ועד היום הרב מוסר שיעורים כלליים בישיבה. כמו כן הרב מוסר וועד במחשבה לאברכים מובחרים פעם בשבוע.
בשנות ה-80, לאחר הקמתה של ביתר עילית, נבחר לכהן כרבה הספרדי, לצד הרב האשכנזי דוד צבי אורדנטליך. כמו כן, עומד בראשות בית הדין הספרדי בעיר. כיהן כנשיא ועדת השמיטה של בד"ץ יורה דעה בשנת ה'תשס"א.
הזירה האירופית: 1942–1945
החזית הדרומית
בעלות הברית הצליחו להפוך את מגמת ההתפשטות הגרמנית בסוף 1942 וראשית 1943. סילוק כוחות גרמניה מאפריקה העלה את המוראל ונתן לבעלות הברית בסיס פעולה רחב בים התיכון, ממנו יכלו להתקדם לדרום אירופה. כדי להקל על ברית המועצות, שהייתה אז המדינה היחידה שלחמה בגרמניה ביבשה עד לפלישה העיקרית לאירופה שכבר אז החל בתכנונה, וכדי ליצור חזית נוספת שתשחוק את הגרמנים, הוחלט לפתוח חזית דרומית באיטליה מכיוון הים התיכון, "הבטן הרכה של אירופה". זו התבררה, למגינת לב בעלות הברית, כדרך חתחתים מפרכת ומדממת.
פתיחת החזית בנורמנדי
בבוקר 6 ביוני 1944, נפתח "היום הארוך ביותר" (הכינוי ליום הפלישה, D DAY). בחיפוי אלפי מטוסי קרב ומפציצים, התקרבו אלפי כלי שיט לחוף והנחיתו מאות אלפי חיילים (בבריטניה התרכזו 3 מיליון חיילים לקראת הפלישה). הכוחות הנוחתים נתקלו בהתנגדות הצבא הגרמני וביצוריו לאורך החוף. במשך חודשיים התנהלו הקרבות בנורמנדיה ובעלות הברית איבדו יותר מ-100 אלף חיילים. ההתקדמות הייתה איטית, אך הודות לתגבור מסיבי נפרצה "החומה האטלנטית" שבנו הגרמנים כדי לעצור את הפלישה.
שחרור מזרח אירופה
צפונה משם הרוסים כבשו חלקים מפינלנד ואת שלוש המדינות הבלטיות ובספטמבר 1944 הגיעו לפרברי ורשה. המחתרת הפולנית בעיר פתחה במרד בתקווה שהרוסים יצטרפו, אך אלה השתהו, בעוד שהגרמנים חיסלו את המרד והעיר, ואז כבשוה. הרוסים גם החלו לחדור לבלקן, וכך הצבא האדום הוא זה ששחרר את מדינות מזרח אירופה - דבר בעל חשיבות רבה לעתיד אירופה.
כיבוש גרמניה
במקביל, הרוסים פתחו בינואר 1945 במתקפה מפולין לעבר פרוסיה תחת שרביטו של מרשל ז'וקוב. הם פרצו לגרמניה גם מכיוונה של צ'כוסלובקיה ובסוף אפריל חדרו לברלין עצמה. הם ניהלו קרבות בעיר, עד שב-2 במאי הניפו את הדגל האדום על בניין הרייכסטאג.
דייוויד וגנר
קריירת אימון
ב-9 במאי 2019 מונה וגנר למאמנה של שאלקה 04 מהבונדסליגה כשחתם על חוזה עד 2022. בחלקה השני של העונה לא ניצחה הקבוצה 16 משחקים ברציפות, שיא שלילי עבור המועדון.
פרוגרסול בוקרשט
תולדות המועדון
במהלך השנים המועדון שינה את שמו בהתאם לרצון המפעלים המאמצים ונשא את השמות: BNR București (הבנק הלאומי של רומניה בוקרשט), Spartac Banca RPR (ספרטק הבנק של הרפובליקה העממית רומניה), Spartac Finanțe Bănci București (ספרטק מימון בנקים בוקרשט), Progresul Finanțe Bănci (פרוגרסול מימון בנקים), Progresul București (פרוגרסול בוקרשט), Progresul Vulcan București (פרוגרסול וולקן בוקרשט), Progresul Voința București (פרוגרסול ווינצה בוקרשט), Progresul Energia București (פרוגרסול אנרג'יה בוקרשט), Progresul Soimii I.M.U.C (פרוגרסול שוימי) ו-F.C. Național București (מועדון הכדורגל לאומי בוקרשט).
אלן פארדיו
אלן סקוט פארדיו (באנגלית: Alan Scott Pardew; נולד ב-18 ביולי 1961) הוא כדורגלן עבר אנגלי ומאמן כדורגל.
קריירת אימון
כאשר הגיע פארדיו לקריסטל פאלאס היא הייתה בסכנת ירידת ליגה, ותחתיו השתפרה הקבוצה וסיימה את העונה במקום העשירי, הישג השיא שלה בעידן הפרמייר ליג. הקבוצה פתחה טוב גם את עונת 2015/2016, ובנקודת אמצע העונה הייתה ממוקמת במקום החמישי בטבלה, אך בחצי העונה השני רשמה הקבוצה רצף של 14 משחקים ללא ניצחון, וסיימה את העונה במקום ה-15. באותה עונה העפילה הקבוצה עד לגמר גביע ה-FA, שם הפסידה 1–2 למנצ'סטר יונייטד משער של ג'סי לינגארד בהארכה. ב-22 בדצמבר 2016, לאחר שהקבוצה ניצחה משחק אחד מתוך 11 מתחילת עונת 2016/2017, ורק 6 מתוך 36 משחקים בכל השנה הקלנדרית 2016, פוטר פארדיו מתפקידו.
מוקדמות מונדיאל 1970 - אירופה
בית 3
איטליה העפילה.
מנצ'סטר סיטי (כדורגל נשים)
מועדון הכדורגל מנצ'סטר סיטי נשים (באנגלית: Manchester City Women's Football Club), ובקיצור מנצ'סטר סיטי נשים, הוא מועדון כדורגל נשים אנגלי מהעיר מנצ'סטר, המשחק בסופר ליג - ליגת העל האנגלית. המועדון נוסד בשנת 1988 בשם מנצ'סטר סיטי ליידיס (באנגלית: Manchester City Ladies Football Club) כפעילות צדדית במועדון מנצ'סטר סיטי, והחל משנת 2012, במסגרת הסכם חדש, הפך למחלקת כדורגל הנשים הרשמית של המועדון.
אודינצובו
מעמד מנהלי ועירוני
במסגרת החטיבות המינהליות משמשת אודינצובו כמרכז המינהלי של מחוז אודינצובסקי. בתור חלוקה מנהלית, הוא, יחד עם תשעה עשר יישובים כפריים, שולבו בתוך אודינצובסקי כחלק מהעיר אודינצובו. כחטיבה עירונית, העיר אודינצובו מאוגדת במחוז העירוני אודינצובסקי בתור "היישוב העירוני אודינצובו".
ספורט
מועדוני הכדורעף של אודינצובו איסקרה (גברים) וזארצ'י (נשים) היו שניהם אלופי רוסיה בעבר. שחקנים גברים ונשים רבים בקבוצות הכדורעף הלאומיות ברוסיה גדלו, או שיחקו או אימנו באודינצובו. "ארמון הקרח", או טבעת ההחלקה על קרח אודינצובו, תואר כ"זירת הקרח הטובה ביותר" על ידי שחקני הוקי הקרח סובייטים לשעבר במהלך ביקור גביע סטנלי בשנת 2004.
ברובע באקובקה בעיר ממוקם מתקן האימונים של מועדון לוקומוטיב מוסקבה. בפברואר 2021 התמקמה כאן קבוצת "קראסאבה"" שהוקמה על ידי יבגני סאבין.
שכווי אורנים
זכרי שכווים אלה מצויים על ענפי האורנים ועצי המחט של הטייגה בה הם חיים. הם בעלי צווארון שחור ענקי בעל נוצות שחורות-לבנות המזדקרות כמו קפלי עור ואותו בר יש לו מצד הזנב הקצר והקוצני. הכנפיים חומות, הלחיים שחורות ומעל הראש ישנה כיפה אדומה. השכווי מסתתר מאויבים שונים בין הסבכים ורק ברגע האחרון של הסכנה יעופף הרחק. הוא ניזון בעיקר מנצרים וממחטים צעירים אך יגוון גם בחרקים ובתולעים.
רוזטה (גשושית)
רוזטה הייתה גשושית מחקר ששוגרה ב־2 במרץ 2004 ממרכז החלל הגיאני שבגיאנה הצרפתית, כשמטרתה להנחית נחתת מחקר על השביט 67P/צ'וריומוב-גרסימנקו. מטרה זו הושלמה ב־12 בנובמבר 2014, כאשר הנחתת של רוזטה, פיליי, נחתה על השביט 67P/צ'וריומוב־גרסימנקו.
מאזדה CX-4
מאזדה CX-4 (באנגלית: Mazda CX-4) היא קרוסאובר קופה בעלת חמש מקומות שמיועדת לסין, היא מיוצרת על ידי מאזדה משנת 2016 והוצגה בשנת 2016 בתערוכת הרכב הבינלאומית של בייג'ינג.
שמואל מוזס נאגבקר
בתור מנהיג דתי
בחזרתו לעיר הולדתו טהנה הפך לחזן העיר ופתח בית כנסת בביתו הגדול ולאחר מכן שכר חלקת אדמה שם הקים בית תפילה לקהילה אשר לאחר מכן הפך לבית הכנסת "שערי שמיים" (נקרא לפעמים גם שערי גן-עדן).
משפחתו
שמואל נישא בראשונה בגיל צעיר וכאשר עבר לשרת בעדן, תימן משפחתו עברה עמו כנהוג בזמני עבר ושם נולד בנו הבכור אברהם שמואל נאגבקר (1843 – 27 בינואר 1919) המהנדס הראשון מקרב "בני ישראל". יש האומרים שפגש שם באישה יהודייה מקומית והתחתן.
מוקדמות מונדיאל 1970 - אפריקה
סיבוב שני
התוצאה בסיכום שני המשחקים הייתה תיקו 0 - 0, ולפיכך נערך משחק פלייאוף מכריע על זהות הנבחרת שתעפיל לסיבוב הגמר.
אלה בהאט
ראשית חייה
בהאט נולדה באחמדאבאד בהודו. אביה, סומאנטראי בהאט (Sumantrai), היה עורך דין מצליח ואמהּ, Vanalila Vyas, הייתה פעילה בתנועת הנשים ושימשה כמזכירת אחד ארגוני הנשים הכלל הארציים בהודו (All India Women's Conference). בהאט היא שנייה מבין שלוש בנות, למדה בבית ספר תיכון לבנות בעיר סוראט בין השנים 1940–1948. את לימודי התואר הראשון השלימה ב- M.B.T קולג' בסוראט. עם סיום לימודי האנגלית ב-1952, היא המשיכה ללימודי משפטים בעיר אחמדאבאד. בסיום לימודי המשפטים, היא זכתה במדליית זהב על עבודתה בנושא החוק ההינדי.
חקירת ישו בידי הסנהדרין
תיאור המאורע בבשורות
ארבע הבשורות נחלקות בתיאור החקירה, הן בזהות החוקרים והן במועד החקירה, כאשר מתי ומרקוס דומים מאוד בתיאורם ואילו לוקס ויוחנן מספקים פרטים שונים.
פער מגדרי
דוגמאות לפער מגדרי כוללות, בין השאר:
ריסן (פירושונים)
ראו גם
}}
הקורפוס ה-38 (ורמאכט)
הקורפוס ה-38 (בגרמנית: XXXVIII. Armeekorps) היה קורפוס של הורמאכט במהלך מלחמת העולם השנייה.
בסי אברמוביץ' הילמן
תחילת דרכה
בת שבע אברמוביץ' נולדה בשנת 1889 בלינובה, עיירה הסמוכה לגרודנו, בתחום המושב ברוסיה (כיום בבלארוס), למשפחה יהודית. היא הייתה הרביעית מבין עשרת ילדיהם של עמנואל אברמוביץ', סוכן מכירות, ושרה רבינוביץ', בעלת אכסניה. לינובה הייתה שטעטל, ובאופן טיפוסי ליישוב מסוג זה, פעלו בה מספר ארגוני צדקה למען יתומים ועניים שנוהלו על ידי נשים. ליבונה לא סבלה מכל הגזירות הצאריסטיות נגד יהודים, אך הייתה מוקפת קהילות אשר סבלו מאפליה ופוגרומים. אברמוביץ' עזבה את המקום בגיל צעיר לחפש עבודה במקום אחר ברוסיה, אך חזרה כעבור מספר חודשים. בשנת 1905, בגיל 15, היגרה לארצות הברית יחד עם שניים מבני דודיה. הדחף שלה לעזוב היה בעיקר כדי להתחמק משידוך. כשהגיעה לאליס איילנד, הדביק לה פקיד את השם "בסי".
שביתת 1910
אברמוביץ' פוטרה מעבודתה לאחר שארגנה מחאה נגד תנאי העסקת העובדים במקום ושכרם הזעום. מכיוון שמעבידיה שמו אותה ברשימה שחורה ולא יכלה למצוא עבודה, השתמשה בשם בדוי כדי לחזור לעבוד באותה החברה. בספטמבר 1910, בתגובה להרעה בתנאים במקום העבודה, הובילה קבוצה של 16 נשים ביציאה מופגנת מהמפעל. בהתחלה, לעגו העובדים האחרים לנשים, אך אט-אט צברה השביתה שלהן תאוצה ומשתתפות. עד אמצע אוקטובר, מרבית מ-8,000 עובדות המפעל הצטרפו לשביתה, וכך גם עובדות ממפעלים אחרים מתעשיית הביגוד. התנועה השיגה תמיכה ומימון מפדרציית העובדים של שיקגו, ג'יין אדמס והאל האוס, וליגת איגודי הפועלות, אשר שכרו את אברמוביץ' כמארגנת עובדים רשמית.
סורת אל-מעארג'
במסורת האסלאמית
לפי אחת המסורות של האסלאם השיעי, מי שמתמיד לקרוא את הסורה הזאת ישכון לאחר המוות בגן העדן בקרבת מוחמד.
בוקו נו פיקו
בּוֹקוּ נוֹ פִּיקוֹ (ביפנית: ぼくのぴこ, בתרגום חופשי: הפיקו שלי) היא סדרת אנימת הנטאי מסוג שוטאקון, יאוי ואוטוקונוקו (בנים שדומים לבנות מבחינה חיצונית) שנוצרה על ידי סטודיו Natural High. המפיק תיאר את הסדרה בתור "אנימת השוטאקון הראשונה". הסדרה כוללת בתוכה שלושה פרקי אנימה, כרך קצר של מאנגה, משחק וידאו וחבילה של אוסף של שירים. בגלל העלות הגבוהה של הפקת אנימה מסוג זה, הדמויות והתוכן נבדקו מספר רב של פעמים לפני שההפקה החלה.
סוכנות החלל האירופית
ארגון
מטה הסוכנות נמצא בפריז, ויש כמה מרכזים באירופה המשמשים לפעילויות שונות. הידוע שבהם נמצא בדארמשטט, גרמניה, שם פועל חדר הבקרה המשמש, בין היתר, את משימת מארס אקספרס.
פופאסנה
היסטוריה
עיתון מקומי יצא לאור בעיר בחודש מרץ 1979.
ב-19 ביוני 2014, על פי הדיווחים, כוחות אוקראינים הגנו על העיר מפני כוחות בדלנים פרו-רוסים שניסו לכבוש אותה במהלך ההתקוממות הבדלנית באוקראינה. ב-8 ביולי 2014, הבדלנים הפרו-רוסים השתלטו על העיירה. ב-22 ביולי 2014 גדוד דונבאס הפרו-אוקראיני כבש מחדש את העיירה מידי הבדלנים הפרו-רוסים. על פי עד ראייה, הבדלנים הפרו-רוסים נטשו את העיירה באותו יום. מאז העיר נתונה מדי פעם למתקפה מצד הבדלנים. מוקשים הונחו ליד פופאסנה. במרץ 2015 היו בעיר רק שתי חנויות עם כמה מוצרים בסיסיים ובית מרקחת אחד ולתושבים העניים חולק מזון באמצעות ארגון מתנדבים.
ניידיץ'
ניידיץ' הוא שם משפחה.
יונדו (קומיקס)
במהלך שבע השנים הבאות, שומרי הגלקסיה תקפו מאחזים של הבאדון, ובשנת 3014 נעזרו בקפטן אמריקה, הדבר ושרון קרטר הנוסעים בזמן משחרור ניו יורק מידי הבאדון. הם נסעו בזמן להווה של ארץ-616, שם נפגשו עם קבוצת דפנדרס ובהמשך צירפו לקבוצתם את סטארהוק. הם נסעו בזמן פעם נוספת וסייעו לתור ולקבוצת האוונג'רס נגד מייקל קורבאק. הם חזרו למציאות אותה הכירו, ולאחר שנלחמו בשכיר-החרב פני טייזר ובגזע הסטארק, החלו בחיפושים למציאת מגנו של קפטן אמריקה. במהלך קרב, יונדו איבד את ידו, והיא הוחלפה ביד ביונית בידי מרטינקס. לאחר שנפגש עם קבוצת שורדים קנטאוריים, שדחו אותו בגלל ידו הביונית, מרטינקס השתמש בטכנולוגיה מתקדמת כדי ליצור ליונדו יד חדשה בעלת ה-DNA שלו.
הרכבת התחתית של ריו דה ז'ניירו
היסטוריה
ריו דה ז'ניירו היא העיר השנייה בגודלה בברזיל ואטרקציית התיירות הפופולרית ביותר במדינה. לאחר 1950 גדל באופן דרמטי מספר כלי הרכב המנועיים בכבישים. ריו דה ז'ניירו שוכנת באזור הררי, בין ההרים והאוקיינוס האטלנטי. הנוף של העיר הוא מאוד לא אחיד, מה שהופך את הנסיעה ברכב או באוטובוס למשימה שלוקחת זמן רב ברחובות הצרים. בתחילת שנות ה-60, פקקי תנועה, זיהום וערפיח הפכו לבעיה רצינית בעיר. כדי להתגבר על הבעיות הללו, החליטו רשויות התחבורה המקומיות לבנות את הרכבת התחתית.
אירוויזיון הילדים 2019
מיקום התחרות והיערכות המדינה המארחת
שלוש מדינות הודיעו בפומבי על הגשת הצעה לאירוח התחרות: קזחסטן, ארמניה ופולין.
בהצעה הקזחית המדינה הציעה לארח את האירוע ולקיים אותו באוקטובר 2019 עקב תנאי מזג האוויר.
ב-6 במרץ 2019 הוכרז שהתחרות תתקיים שבגליביצה ארנה בגליביצה ב-24 בנובמבר 2019.
רק
ראו גם
}}
ג'ורג' ו. רנדולף
קריירה
לאחר סיום לימודיו באוניברסיטה החל רנדולף בהכשרתו כעורך דין. ב-1840 הוא התקבל ללשכת עורכי הדין. הוא החל לעסוק בעריכת דין בשארלוטסוויל והוא ומרי חיו באחוזת המטעים שלו באדג'היל. ב-1849 הם עברו להתגורר בריצ'מונד. הוא החל להיות פעיל בקהילה והמשיך בעיסוקו כעורך דין. הוא ייסד את המכון המכני של ריצ'מונד והיה פעיל בחברה ההיסטורית של וירג'יניה.
אדגר פ. ז'אקובס
ביוגרפיה
במקביל, הוא הפך לעוזרו וידידו הקרוב של הקומיקסאי הבלגי הרז'ה, ועזר לו באיור הקומיקס הסיגרים של פרעה. לאחר מכן סייע לו בצביעת הכוכב המסתורי, ובסידור וצביעה מחדש של הספרים טינטין בקונגו, טינטין באמריקה, שרביטו של אוטוקר והלוטוס הכחול. בהמשך גם השתתף בציור הספרים שבעת כדורי הבדולח ואסירי השמש. הרז'ה אזכר אותו בקריצות שונות לאורך הסדרה; כך למשל, בספר הסיגרים של פרעה מצויר ז'אקובס כאגיפטולוג חנוט בקבר פרעה, בשם "E.P. Jacobini". בנוסף מופיע ז'אקובס יחד עם הרז'ה בסצנת הסיום של הספר כרישי הים האדום.
קרינת הרקע הקוסמית
שנות השישים
בסופו של דבר, קרינה זו נתגלתה באקראי על ידי שני פיזיקאים מ"מעבדות בל", ארנו פנזיאס ורוברט וילסון, בשנת 1964, בעת שעבדו על דגם חדש של אנטנה. הם גילו רעש רקע של קרינת רדיו שהייתה בעלת עוצמה שווה מכל כיוון. על תגלית חשובה זו, זכו בפרס נובל לפיזיקה.
שנות התשעים ואילך
מעוצמתה הנוכחית של הקרינה בכל כיוון, אפשר להסיק על עצמת הקרינה באותו הרגע, כאשר היקום היה בן 380,000 שנה. אילו הייתה הקרינה מסביב אחידה לחלוטין, כפי שנראה היה בתחילה, היה צריך להסיק שגם היקום היה אחיד לחלוטין באותו רגע מוקדם בזמן - ואז לא ניתן יהיה להסביר את היווצרות הגלקסיות. הגורם היחיד שיכול להסביר היווצרות של גושי חומר מרוכזים, הוא כח הכובד: המשיכה ההדדית בין חלקיקי החומר. היקום היום אינו הומוגני - הגלקסיות מפוזרות באופן לא אחיד עם מרחקים עצומים שמפרידים ביניהן. מכאן שגם היקום בראשיתו לא היה הומוגני - וזה מוכרח להשתקף בקרינת הרקע.
הלוויין קובי שנשלח בשנת 1992 לחלל, כדי לחקור את קרינת הרקע הקוסמית, היה מצויד במצלמות רגישות מאוד, ובעל מערך מחשבים מתוחכם, שאיפשרו לו לזהות הבדלים דקים בקרינת הרקע ממקומות שונים בחלל. הבדלים אלו הסבירו במידה רבה את מבנה היקום הנוכחי, הגלקסיות המסודרות בצבירי גלקסיות וצבירי גלקסיות המסודרים בצבירי-על. לוויינים נוספים שנשלחו מאוחר יותר, אימתו תצפיות אלה.
מבצע סערת חורף
המתקפה הגרמנית
ב-12 בדצמבר 1942 נתן הות פקודה לכוחות ארמיית הפאנצר הרביעית לנוע לכיוון צפון-מזרח אל הכוחות המכותרים בסטלינגרד. המתקפה הפתיעה את הפיקוד הסובייטי, שלא ציפה שמאנשטיין יצא למתקפה בשלב מוקדם כל כך, לפני השלמת ריכוז כוחות העתודה הגרמניים. הגרמנים נעו עד 50 ק"מ ביום, והתקדמותם הייתה כה מהירה עד שבמספר הזדמנויות הם לכדו יחידות ארטילריה סובייטיות בשלמותן, לפני שהאחרונים הספיקו להשתמש בהן נגדם. כבר ביום המתקפה הראשון הגיעו דיוויזיות הפאנצר ה-6 וה-23 להישגים גדולים ואיימו על עורפה של הארמייה ה-51 הסובייטית. עד סוף היום התמוטטה דיוויזיית הרובאים הסובייטית ה-302, וקורפוס הפרשים הסובייטי, שהיה מותש משבועות של לחימה רצופה, לא הצליח להציב התנגדות רצינית למתקפה הגרמנית. עם זאת, גם הגרמנים ספגו אבדות ניכרות, במיוחד בקרב יחידות דיוויזיית הפאנצר ה-23.
המערכה באוקיינוס האטלנטי (1939–1945)
המערכה באוקיינוס האטלנטי הייתה מערכה ימית שהתחוללה במהלך מלחמת העולם השנייה, בין הצוללות ואוניות השטח של הצי הגרמני לבין ספינות האספקה שלוו באוניות מלחמה שהפליגו מארצות הברית ומקנדה לממלכה המאוחדת. לאורך כל המערכה, שהייתה הארוכה ביותר במלחמת העולם השנייה, קובצו ספינות האספקה לשיירות שלוו באוניות מלחמה של קנדה, של בריטניה, ומאוחר יותר גם של ארצות הברית.
רקע אסטרטגי
כוחה הימי של בריטניה היה גדול בהרבה מזה של גרמניה הנאצית, והיא הצליחה להטיל מצור ימי על גרמניה, אשר גרמניה כמעט ולא ניסתה לפרוץ. אולם בעוד גרמניה לא הייתה תלויה באספקה ימית, בריטניה, כמדינת אי, הייתה תלויה במידה רבה בחומרי גלם, מזון וסחורות שסופקו לה בדרך הים, ונזקקה, על פי האומדן, לכמיליון טון אספקה מדי שבוע, כדי להתקיים ולהמשיך את המלחמה נגד גרמניה הנאצית. מבחנו העיקרי של הצי שלה היה על כן להגן על תנועת צי הסוחר אל בריטניה וממנה. כבר במלחמת העולם הראשונה הייתה גרמניה מודעת לנקודת תורפה זו של בריטניה, ובמלחמת העולם השנייה עשתה מאמצים רבים להטביע מספר רב ככל האפשר של אוניות, גדולות ככל האפשר, כדי לנתק את קשר האספקה של בריטניה ולהכניעה. מטרתן של בעלות הברית הייתה למנוע הטבעת ספינותיהן, ולייצר די אוניות שיחליפו במועד את האוניות הטבועות. במהלך המלחמה התגבר הצורך להגן על נתיבי השיט באוקיינוס האטלנטי, כדי לאפשר זרימה של כוח אדם וציוד מארצות הברית ומבעלות ברית נוספות לצורך הפלישה לאירופה.
המצב בצי הגרמני
מטרות הגרמנים במלחמה בים לא היו ברורות בתחילה, ואולם הן נשענו בעיקר על אוניות שטח. הצוללות נתפסו, גם בצי הגרמני וגם בציים אחרים, כזרוע משנית של הצי, וכ"נשקו של העני". תפקידן היה לפעול ביחידות, בעיקר במארבים בכניסה לנמלים. אך מפקד כוח הצוללות הגרמני, קרל דניץ, ראה בכוח הצוללות את המפתח לניצחון על בריטניה, באמצעות ניתוק נתיבי הסחר הימי ממנה ואליה. דניץ העריך שכדי לפגוע פגיעה אנושה בבריטניה, יהיה צורך להטביע אוניות סוחר בתפוסה של למעלה מ-600,000 טון בחודש, היקף אבדות שעל פי חישוביו של דניץ ימוטט את בריטניה. דניץ העריך שכדי להגיע להיקף הטבעות כזה, על כוח הצוללות להיות בהיקף של 300 צוללות לפחות, כש-100 מתוכן יהיו בכל עת בקרב עצמו, והאחרות תהיינה בטיפולים ובתיקונים, או בדרכן אל זירת הקרב או ממנה. הבעיה הייתה, שעם פרוץ המלחמה היו לגרמניה 57 צוללות בלבד, מתוכן רק 39 כשירות, ומאלה - רק 26 צוללות שהתאימו ללוחמה באוקיינוס האטלנטי.
צעדים בריטיים
עם פרוץ המלחמה הטילו בריטניה וצרפת מצור ימי על גרמניה, אך למצור זה לא הייתה השפעה מידית על התעשייה הגרמנית. במקביל, הנהיגה האדמירליות הבריטית את שיטת השיירות מיד עם תחילת המלחמה. נדרש זמן להפעלה מלאה של השיירות, אך לאחר תקופה מסוימת הפליגה כל אונייה בריטית בשיירה אפילו ליעדים רחוקים, כמו פנמה, סינגפור ובומביי. בדרך זו רוכזו אוניות הליווי הבריטיות במקום שבו היו הסיכויים הגבוהים ביותר להיתקלות בכוחות האויב.
הדיפת המתקפה
"כיסוי" נתיב השיירות קיבל תגבור משמעותי לאחר שארצות הברית החלה להיות מעורבת יותר ויותר במלחמה. שיתוף הפעולה בין ארצות הברית ובריטניה הלך והתחזק במהלך שנות המלחמה הראשונות; ב-10 באוגוסט 1941 נפגשו צ'רצ'יל ורוזוולט במפרץ ארג'נטייה, ליד ניופאונדלנד; במהלך מפגש זה נחתמה האמנה האטלנטית, שמשמעותה הייתה, בין השאר, העמקת והגברת שיתוף הפעולה הצבאי בין ארצות הברית ובריטניה במלחמה מול גרמניה הנאצית. שני המנהיגים החליטו על חלוקת האוקיינוס לאזורי שליטה אסטרטגית; צי ארצות הברית קיבל אחריות על מחציתו המערבית, כולל איסלנד, והחל בליווי שיירות ובסיוע לצי הקנדי באזור זה.
כדי להתמודד עם מטוסי הסיור והתקיפה ארוכי הטווח של הגרמנים, הותאמו כמה אוניות סוחר לשאת עליהן מעוט לשיגור מטוס קרב, בדרך כלל מדגם הוקר הוריקן. מטוס זה היה מוזנק כלפי המטוסים הגרמניים, ולאחר ביצוע משימתו היה הטייס נוחת בים ליד אוניית הסוחר, ונאסף אליה; המטוס היה אובד, מכיוון שלא הייתה דרך להחזירו לאונייה. אוניות אלו אוניות מעוט אזרחיות (CAM); הן נועדו להוות תשובה זמנית עד להכנסתן לשירות של נושאות מטוסים ייעודיות.
"זמן מאושר" שני בחוף המזרחי של ארצות הברית
דניץ העריך שארצות הברית עומדת להיכנס למלחמה, ונערך למבצע "הקשה" (Drumbeat, בגרמנית: Paukenschlag). למרות מספרן המצומצם של הצוללות שנשלחו בשלב הראשון, חמש בלבד, הן הצליחו לגרום לאבדות כבדות מאוד לאורך החוף המזרחי של אמריקה, מהים הקריבי ועד ניו פאונדלנד. לאחר הסבב הראשון שערכו הצוללות מטיפוס XI, נשלחו בסבב השני גם צוללות מדגם VII, שהיו בעלות טווח קצר יותר; הן הצליחו לעמוד במשימה בזכות חידוש נוסף של דניץ: צוללות אספקה מיוחדות, שנקראו "פרות חולבות" (Milch Cows) תדלקו את הצוללות בלב ים ואפשרו להן להגדיל את הטווח ואת משך המשימה.
התעצמות ופיתוחים טכנולוגיים
שני הצדדים במערכה לא שקטו על שמריהם בהתעצמות ובבניית כוחם. הגרמנים החלו סוף סוף לבנות צוללות בהיקף גדול. בינואר 1942 היו לגרמנים 91 צוללות בלבד, אך בדצמבר של אותה שנה הגיע כוחם כבר ל-212 צוללות. מנגד, הפעילו בעלות הברית אמצעים וטקטיקות חדשות. מספרן הגדל והולך של אוניות הליווי איפשר הקמת קבוצות ליווי - קבוצות של אוניות מלחמה שלא היו קשורות לשיירה מסוימת ושניתן היה להפנות אל שיירה מסוימת שהותקפה. אוניות הליווי צוידו במרגמות בשם Hedgehog (קיפוד) שירו פצצות נגד צוללות קדימה, אל מעבר חרטום האונייה; אמצעי נוסף שהותקן באוניות הליווי היה מגלה כיוון (High Frequency Direction Finder, בקיצור - HF/DF, נודע בכינוי Huff-Duff) - אמצעי זה איפשר לגלות את מיקומן של הצוללות בעזרת זיהוי תשדורות הרדיו שלהן (גם מבלי לפענח אותן).
גלעד רבינוביץ
גלעד רבינוביץ (נולד ב-27 ביולי 1961, ט"ו באב תשכ"א) הוא מנכ"ל בענף המחשוב בישראל. היה יו"ר אייס קנה ובנה, דירקטור במספר חברות ומנכ"ל מפלגת העבודה.
ביוגרפיה
כיהן כמנכ"ל קבוצת מלם (2000-1996), המונה מספר חברות בנות. במסגרת התפקיד הנפיק בבורסה לניירות ערך בתל אביב את חברת האם ואת אחת מהחברות הבנות. בשנים 2000–2001 היה מנכ"ל נטוויז'ן ובחמש השנים שלאחר מכן, שימש יו"ר מועצת המנהלים של רשת "ACE קנה ובנה" וכן דירקטור בחברות אוברסיז, מ.פ.ל., שידורי קשת, קלי ועוד. הוא שב לתפקיד מנכ"ל קבוצת מלם (2006-2001) ובשנת 2002 הקים במסגרת מלם את חברת מטרופולינט. בשנים 2006–2007 שימש מנכ"ל החברה לאוטומציה, המספקת שירותי מחשוב הפועלת בעיקר במגזר המוניציפלי. כיהן כמנכ"ל EDS Israel and Mediterranean (2010-2007), ניהל את פעילות EDS בתחומי מיקור חוץ (בזמנו הייתה החברה הגדולה בעולם בתחום) ופרויקטים בישראל וכן בטורקיה, יוון, מרוקו ואלג'יר.
בתחילת 2022 הקים עם עוד שלושה שותפים את הסארטאפ ג'ובוויספר (JobWhisper), שיצר פלטפורמה להרחבת מעגלי גיוס עובדים לחברות וארגונים.
ב-2003 ייסד תנועה חברתית התנדבותית בשם "שוהם בתנופה", ששמה לה כמטרה לקדם נושאים חברתיים עם דגש על נושא החינוך. החל מ-2003 הוא מכהן כסגן ראש המועצה ללא שכר ומחזיק תיק החינוך בשוהם. בתקופת כהונתו העפילה שוהם לצמרת שיעור מקבלי הבגרות בישראל והובילה בשילוב תלמידים עם צרכים מיוחדים במערכת החינוך הרגילה.
הקורפוס ה-67 (ורמאכט)
היסטוריה
ב-20 בינואר 1944 הפך הקורפוס לקורפוס ה-66, ובפברואר הוכפף לארמייה ה-15. ב-25 ביולי 1944 מונה אוטו שפונהיימר למפקד הקורפוס, וב-28 באוקטובר 1944 הוחלף על ידי קרל פליכר. ב-1 בדצמבר 1944 מונה פליקס שוואלבה למפקד הקורפוס, וב-17 בדצמבר 1944 הוחלף על ידי אוטו היצפלד, שלחם עם הקורפוס במהלך הקרב על הבליטה כחלק מארמיית הפאנצר השישית. בינואר 1945 הוכפף הקורפוס תחת פיקוד הארמייה ה-15, ובפברואר הוכפף הקורפוס תחת פיקוד ארמיית הפאנצר החמישית. היצפלד לחם עם הקורפוס בקרבות בגרמניה, ובאפריל פיקד עליו כחלק מארמייה ה-11 שמונה למפקדה, עד לכניעת כל כוחות קבוצת ארמיות B בכיס הרוהר, ב-18 באפריל 1945.
בית השיח' סלמאן אלהוזייל
בית השיח סלמאן אלהוזייל (בערבית: القصر - منزل الشيخ سلمان الهزييل; הארמון של השיח' בפי הבדואים ) הוא בית אבן שנבנה בשנת 1924 בכניסה הצפון מערבית לעיר רהט שליד הקיבוץ שובל. הבית בן שלוש הקומות מתנשא על ראש גבעה וצופה אל מרחבי שטחי המרעה של שבט אל הוזייל שבצפון הנגב ועד השוליים הדרום מערביים של הרי דרום חברון. "המועצה לשימור אתרים" החליטה להפוך אותו למרכז מורשת ולמוזיאון אודות תולדות הבדואים בנגב.
סמלת רקלס
היא ביצעה פעולות רבות במהלך מלחמת קוריאה כשהיא נושאת אספקה ותחמושת, וכן שימשה לפינוי חיילים פצועים משדה הקרב. את נתיבי האספקה שבהם צעדה מספר פעמים היא למדה בנקל, ועל כן, לעיתים קרובות נשאה אספקה ללוחמים לבדה ללא כל הדרכה של חייל או מטפל. גולת הכותרת של הקריירה הצבאית שלה, אשר נמשכה כתשעה חודשים, הייתה בסוף מרץ 1953 במהלך הקרב על המאחז וגאס, כאשר באותו יום היא עשתה לא פחות מ-51 משלוחי נשק ואספקה ליחידות הנחתים שלחמו בקו הלחימה הקדמי. רקלס נפצעה בקרבות מספר פעמים, כשדרגת הרב"ט הוענקה לה בתחילת 1953 ולאחר מכן היא הועלתה לדרגת סמל ב-1954, חודשים ספורים לאחר תום המלחמה. היא גם נודעה בתור הסוס הראשון בהיסטוריה שהשתתף בנחיתה אמפיבית, ובעקבות המלחמה היא עוטרה בשני עיטורי לב הארגמן, מדליית ההתנהגות הטובה של חיל הנחתים, צל"ש יחידות משתי מדינות, אות מלחמת קוריאה, ומדליות נוספות.
ניו-פסט
בכל חודש, משודרים ב בניו יורק סרטים שמופיעים ב-NewFest, וכולל גם דיבייטים עם יוצרי הסרטים.
סמלת רקלס
ההגעה לאמריקה
כתבה אודות הסוסה המיוחדת שנעשתה על ידי האיבנינג פוסט ופורסמה ב-17 באפריל 1954, בעוד שסמ"צ רקלס עדיין הייתה בקוריאה, הובילה לקמפיין של אזרחים וחיילים אמריקנים להביא את הסוסה לארצות הברית. בכיר בחברת התחבורה הימית הפסיפית - סטן קופל, קרא את הכתבה והציע להעביר את הסוסה בחינם על אחת הספינות של החברה שלו מיוקוהמה ביפן לסן פרנסיסקו. לפני שעזבה את קוריאה, נעשה טקס לכבודה עם להקה צבאית במהלך משחק כדורגל של חיל הנחתים. רקלס עזבה את קוריאה ליפן על מטוס תובלה ימית בכנף 1 של חיל הנחתים. לאחר מכן, היא הפליגה מנמל יוקוהמה ב-22 באוקטובר על סיפון אחת הספינות של חברת התחבורה הימית הפסיפית, והגיעה לחופי ארצות הברית ב-5 בנובמבר 1954. סופת טייפון עיכבה את הגעת האונייה לנמל סן פרנסיסקו עד לערבו של יום ה-9 בנובמבר, והיא נותרה באונייה עם צוות המטפלים שלה עד למחרת בבוקר. במהלך הסערה, היא חלתה שוב ושכבה באפיסת כוחות על הסיפון דווקא לקראת סוף המסע.
Inspired
הוצאה וקידום
היא ביצעה את "Inspired" לראשונה בשידור חי ב-26 במאי 2017, בתוכנית הטלוויזיה האמריקאית, Today. היא גם שרה אותו כחלק ממופע הצדקה One Love Manchester. הופעתה זכתה לביקורות חיוביות מצד כלי תקשורת. ב-11 ביוני היא ביצעה את השיר במהלך מצעד הגאווה בוושינגטון די. סי.. ב-16 ביוני, היא ביצעה את "Inspired" ו-"Malibu" בסיומו של The Tonight Show Starring Jimmy Fallon. היא גם שרה אותו במופע iHeartSummer '17, של iHeartMedia, והקדישה את ההופעה לקהילה הגאה.
ביקורת
טום בריהאן, מ-Stereogum, אמר כי השיר הוא דוגמה לאופן שבו השינוי בקריירה של סיירוס היה "מאולץ וציני לחלוטין". מייב מק'דרמוט, מ-USA Today, הטיל ספק ביעילות המילים, שאותן השווה לסלט מילים. אנה גאקה, מהמגזין Spin, אמרה כי ל-"Inspired" חסרה האינטנסיביות של "The Climb", ואמרה כי "Strangers" של הלסי ולורן חורגי הוא המנון גאה יותר טוב. בנוסף, היא הטילה ספק בהחלטתה של מיילי להקליט שיר מחווה לאביה, לאחר שהתהילה של האנה מונטנה הרסה את משפחתם. יחד עם השירים "I Would Die For You" ו-"Miss You So Much", ריצ'רד אס. היי, מ-Noisey, אמר כי סיירוס לא הצליחה בניסיונה ליצור קשר רגשי עם המאזין.
עומר השני
האדרת שמו של עומר במסורת המוסלמית
גם ביחס לתיאור צדיקותו הגדולה קיימות גישות שונות במחקר ההיסטורי. יש אומרים שעומר לא התייחד באמונה זכה, אלא היה מנהיג כושל ושליט עיוור, שהזניח את ענייני המדינה לטובת הצטדקויות דתיות ובכך זכה במוניטין לא מוצדק. אחרים מרמזים שדבקותו הדתית של עומר נבעה דווקא ממודעות פוליטית ערה, ושייתכן שנוהגי הצניעות והיראה שלו נבעו מהרצון לאהדת ההמונים. בנוסף לאלו אי אפשר להימנע גם מהאפשרות שהספרות האסלאמית שבאה לאחר נפילת האומיים בחרה לנפח ולהאדיר את צדקותו של עומר כדי להשחיר בצילו את שאר ח'ליפי בית אומיה שלא היו אהודים על מחליפיהם.
רציחות האלפבית (ספר)
עלילה
בתחילה לועג פרנקלין (הרוצח) לתיאוריה של פוארו, אך נבהל כשפוארו אומר לו שטביעת האצבע שלו נמצאה על מכונת הכתיבה של גאסט, וכי מילי היגלי, שותפתה לעבודה של בטי ברנרד, ראתה אותו בחברתה. פרנקלין מנסה לשים קץ לחייו עם האקדח שלו, אך מגלה שפוארו רוקן אותו מכדורים מבעוד מועד כי צפה את האירוע.
מוחסן פאיז כאשאני
חייו
מוחסן פאיז כאשאני נולד בכאשאן למשפחת חכמים מוסלמית שיעית שהייתה ידועה בלמדנותה. פאיז החל את חינוכו בבית מגוריו, כאשר אביו, שאה מורתד'א, מלמדו. בבעלות אביו של פאיז הייתה ספרייה עשירה מאוד, דבר שהעניק יתרון לאחרון. בהגיעו לגיל עשרים, פאיז החל לנסוע לאספהאן, כדי להמשיך ללמוד. אולם לאחר שנה אחת בלבד של שהות באספהאן, הוא עבר לשיראז, כדי ללמוד את מדעי החדית' ויסודות הפיקה, כלומר את שורשי ההלכה האסלאמית, בהדרכתו של מאג'ד בחרייני, אחד מחכמי הדת השיעים המובילים של זמנו. בחרייני נפטר חודשים מעטים לאחר מכן ופאיז שב לאספהאן שם הוא הצטרף לחוגי הלימוד של החכם הנודע שייח' בהאי, תוך שהוא מתחיל ללמוד פילוסופיה בהדרכתו של מיר דאמאד. לאחר קיום מצוות החאג', הוא שהה בערביה זמן קצר לפני חזרתו לפרס.
דימויים ארכיטיפיים
אחת מתרומותיו הידועות ביותר של פאיז כאשאני לפילוסופיה המוסלמית היא הדיון על דימויים ארכיטיפיים. כשהוא שואב רבות מהרעיונות האפלטוניים בדבר ישויות אוניברסליות ופרטיקולריסטיות, פאיז כאשאני שואף לנסח ולהגדיר את יחסי הגומלין בין העולמות הרוחניים והגשמיים ואת האופן שדרכו האינטראקציה ביניהם מממשת את הרצון האלוהי. מראשית הבריאה, לדידו של כאשאני, הפקיד האל בידי הנשמות את השליטה על העולם הגשמי. אולם, מאחר שעולמות אלו, היקום הרוחני והיקום הגשמי, הם בעלי תכונות מהותיות נפרדות ומובחנות זו מזו, כוחו של העולם הרוחני כשלעצמו אינו מספק, כדי לבסס קשר בין הרוחני לגשמי. ישנו הכרח בעולם שיתווך כדי שיאפשר לקשר כזה להתרחש. עולם הדימויים הארכיטיפיים הוא עולם רוחני, אולם על אף זאת, שומר על המאפיינים של העולם החומרי. עולם זה עשוי להתבטא במרחב ובזמן ולכן ניתן לתופסו באמצעות החושים. אולם כאחת, עולם זה מורכב מאור זך וטהור שעיניה של ישות גשמית אינן יכולות לפרש ואם כך, ניתן בנוסף, להגדירו כעולם טרנסצנדנטלי החוצה את גבולות הזמן והמקום. במובן זה, עולם הדימויים הארכיטיפיים איננו רוחני או גשמי באופן מוחלט. ניתן לומר לשם הפשטה, לגבי מרחב קיומי זה, שתפקידו של עולם הדימויים הארכיטיפיים הוא לאפשר לנשמות ולאלוהים ליצור קשר זה עם זה.
האדם המושלם
לדידו של כאשאני, האדם המושלם הוא זה אשר גילם בתוכו את אחד מהייחוסים האלוהיים וזה אשר התגבר על המחסום המפריד בין האלוהות המוחלטת, האבסולוטית, לבין הגשמיות. בנוסף לכך, האדם המושלם מהווה את נקודת המוקד המתווכת ומקשרת את ההיבטים הבלתי ידועים של האלוהי האבסולוטי, אשר מגיעים אל היקום הידוע לנו, היקום הגשמי. תאריו וייחוסיו של האל נכנסים פנימה והופכים לאחד בקרבו של האדם המושלם, בעודם שומרים על מהותם הנפרדת. באותו הזמן, מתמסדים יחסים מחייבים בין האדם המושלם לבין עצמו, אשר מאפשרים לו לקחת חלק ולהיות שותף של האלוהי, אך להישאר נפרד ומובחן ממנו. בעוד האדם המושלם ממשיך לחיות בעולם הגשמי, הוא ממשיך באופן רציף להישען על ההתגלמויות (מניפסטציות) העצמיות של האל. מכיוון שהאדם המושלם מתקיים במצב של אחדות בין החומרי לאלוהי, ההשתקפות של הייחוסים האלוהיים בפנימיותו הן אלה אשר מאפשרות שינוי בעולם הגשמי אשר לו הוא שייך. דבר יותר מכריע עבור פאיז כאשאני, הוא ביסוס הדרך שבה מצב הווייה מאוחד זה, אשר מתקיים באדם המושלם, מתקשר לפרקטיקה ולפעולתו ולמעשיו של האימאם. האל וייחוסיו הם נצחיים. באמצעות התבטאויות הייחוסים של האל באדם, האל יוצר קשר בין הבריאה לבינו. מאחר שהאדם המושלם מבטא את הקשר של הבריאה לאלוהים, אף התלות הקיומית של הבריאה באל מתקשרת לאדם המושלם. במובן זה, העולם יחדל להתקיים ללא האדם המושלם. האימאם הוא זה שמייצג את האדם המושלם אשר מתפקד כאמור, כמתווך. לכן, האימאם הוא חיוני להמשך קיומו הרציף של העולם.
קארן הורני
קארן הורני (בגרמנית: Karen Horney; 16 בספטמבר 1885 - 4 בדצמבר 1952) הייתה רופאה פסיכיאטרית ופסיכואנליטיקאית גרמנית־אמריקאית. היא הציעה פרשנות חילופית לזו של זיגמונד פרויד, בעיקר בשאלת ההתפתחות של מיניות האישה.
מגדל D2
היסטוריה
בניית המגדל הסתיימה בדצמבר 2014, וחנוכתו התקיימה ב-27 בינואר 2015. בשנת 2015 המגדל זכה בפרס האדריכלות 'ArchiDesignClub' בקטגוריית משרדים ועסקים.
הרברט ליהמן
ביוגרפיה
על שמו נקרא מושב לימן שב וכן רחוב בקריית ים.
בדיל
בדיל (בלטינית: Stannum, באנגלית: Tin) הוא יסוד כימי שסמלו הכימי Sn ומספרו האטומי 50.
טילי פליישר
שיאנית עולם
במשחקי העולם לנשים שנערכו בלונדון 1934 זכתה פליישר במדליית כסף בהדיפת כדור ברזל בתוצאה של 12.10 מטר, אחרי בת ארצה גיזלה מאוורמאייר (13.67 מטר) ולפני סטפנקה פקרובה מצ'כוסלובקיה (11.82 מטר).
כריסטיאן ספרנגר
ביוגרפיה
ספרנגר נולד בבריזביין, קווינסלנד.
פסופיים
הם נוטים לחיות על קרקע היער ואינם מרבים לעוף.
קרחון דודלן
אורכו של הקרחון 3.6 קילומטרים ורוחבו 2.8 קילומטרים.
מקור השם
הקרחון נקרא על שם נהר דודלן במזרח הרי הבלקן.
חוף הולובר
היסטוריה
600 המטרים הצפוניים מתוך 2.4 הק"מ של קו החוף הוא חוף נודיסטים מוכר באופן רשמי אשר אושר על ידי הממשל של מחוז מיאמי-דייד. אזור הנודיסטים (או ליתר דיוק, אזור ה"ביגוד אופציונלי"), נקבע לראשונה על ידי "החופים החופשיים של דרום פלורידה", ארגון נטוריסטי מקומי, ביולי 1991. בתחילה המחוז התעלם מקיומו של החוף ולא העניש את המתרחצים, אך גם לא התיר את השימוש בו; בסופו של דבר הוא התיר התקנה של שלטי קבע המציינים כי לבישת בגדים במקום אינה חובה, אשר הותקנו בחודש דצמבר 1993. אזור ה"ביגוד אופציונלי" בחוף כולל אזור מצילים והשכרת מזון ושמשיות. זה הוא החוף הגדול ביותר לציבור הנודיסטים בארצות הברית, והוא מושך 1.3 מיליון מבקרים בשנה.
ג'ורג' טימרמן
ביוגרפיה
טימרמן נולד במחוז אנדרסון שבצפון-מערב קרוליינה הדרומית, בנם של מרי ואנדיבר (לבית סאליבן) וג'ורג' בל טימרמן האב, אז שופט פדרלי. הוא גדל בצ'ארלסטון וסיים את לימודיו באקדמיה הצבאית "המצודה" (The Citadel). לאחר שקיבל תואר במשפטים מאוניברסיטת קרוליינה הדרומית, הוא עסק בעריכת דין בעיירה בייטסבורג. טימרמן התגייס לצי ארצות הברית כקצין עם כניסתה של ארצות הברית למלחמת העולם השנייה בעקבות המתקפה על פרל הארבור. כששב לקרוליינה הדרומית בתום המלחמה, התמודד טימרמן לתפקיד סגן מושל קרוליינה הדרומית כעמיתו למירוץ של סטרום ת'ורמונד, מועמד המפלגה הדמוקרטית. הוא נבחר לתפקיד והחל את כהונתו ב-1947, ונבחר מחדש כעבור שלוש שנים ב-1950 לכהונה נוספת בת ארבע שנים.
ג'יי לאבסטון
ביוגרפיה
נולד בעיירה במחוז גרודנו (כיום בבלארוס) למשפחה שומרת מצוות, בשם "יעקב ליבשטיין". בשנת 1907 היגרה משפחתו לניו יורק.
בוהו
הקשר בין בוהו לביטוי המקראי "תהו ובהו"
חלק מחוקרי המיתוסים הקדומים וחלק מהתאולוגים טוענים שהביטוי המקראי תהו ובהו בבראשית א' 2 מתייחס אל האלה תיאמת במיתולוגיה המסופוטמית והאלה בוהו במיתולוגיה הפיניקית. התייחסות זאת מופיעה גם באנציקלופדיה בריטניקה.
מוקדמות מונדיאל 1954 - אירופה
בית 2
שיטת המשחקים הייתה כמו בבית 1.
בית 5
בבית זה היו שתי נבחרות ששיחקו אחת נגד השנייה בשיטת בית-חוץ. הנבחרת הראשונה בבית העפילה.
אוסטריה העפילה.
בית 6
טורקיה העפילה לאחר הגרלה. לואיג'י פרנקו גמה, ילד בן 14 מרומא, שלף את השם של טורקיה מתוך כובע כשעיניו מכוסות.
Carolina (שיר)
הוא הופק על ידי סוויפט וארון דסנר ותואר כבלדה "צנועה" המשלבת סגנונות מוזיקת אמריקנה, בלוגראס וסגנונות פולק אפלאצ'י; בשיר יש שימוש בכלי נגינה אקוסטיים של תחילת שנות ה-50 של המאה ה-20 כדי להמחיש את הקונספט של הסרט. עם יציאתו, זכה השיר לביקורות חיוביות ממבקרי מוזיקה ששיבחו את האווירה ה"רודפת" שלו ואת שירתה של סוויפט.
כתיבה והלחנה
"Carolina" מושמע בכתוביות הסיום של הסרט, וניומן סבר שהוא "משקף את הטון של סיום הסיפור". הוא תואר בעיקר כשיר פולק-אפלאצ'י, עם אלמנטים של אמריקנה ובלוגראס. הוא הוקלט במפגש הקלטות אחד וכולל רק כלי נגינה שהיו זמינים לשימוש לפני 1953 – בערך בתקופה שבה מתרחש "שירת סרטני הנהר" – כלי נגינה אקוסטיים, כגון מנדולינה, כינור, פריטות גיטרה עדינות וכלי מיתר. המילים "Carolina" שואבות השראה רבה מהטבע. השירה של סוויפט בשיר אופיינה כבעלת "נשימה".
דוד קמינסקי
הפועל ירושלים
לקראת עונת 1957/1958 העפילה הפועל ירושלים לליגה הראשונה. קמינסקי, על אף גילו הצעיר, התבלט במהירותו וביכולת הקליעה שלו, היה אחד מהשחקנים הבולטים באותה עונה, וסיים עם ממוצע של 15.1 נקודות. הקבוצה עצמה חוותה עונת עלייה קשה, כשהיא סיימה את הליגה במקום העשירי עם חמישה ניצחונות בלבד, וניצלה מירידת ליגה בזכות הפרשי סלים.
בית"ר והפועל ירושלים (מאמן/שחקן)
לקראת עונת 1976/1977 בגיל 39, חזר קמינסקי לתפקיד מאמן/שחקן בהפועל ירושלים, בתקווה שאולי יצליח למנוע מהסגל החלש שנבנה לרדת ליגה. לאחר שפתח את הליגה ב-3 הפסדים מתוך 3 משחקים, הוחלף בתפקיד המאמן בידי בידי יעקב שרם, והמשיך לשחק בה עד לסוף העונה. הפועל ירושלים סיימה את העונה במקום האחרון עם ניצחון אחד ו-19 הפסדים ונשרה לליגה הלאומית. כך, אחרי שהעלה את שתי הירושלמיות ליגה בשנתיים, היה שותף קמינסקי לירידת ליגה של שתי הקבוצות הירושלמיות בתוך שנתיים. בסיום העונה פרש קמינסקי מכדורסל מקצועני.
כרמית מסילתי-קפלן
ביוגרפיה
מסילתי-קפלן שיחקה בהצגת הנוער "לקפוץ מעל העננים" בתיאטרון הנפש. ההצגה מספרת על אלונה (שדמותה מבוססת על עדי אלטשולר) שבגיל 16 טיפלה בילד מוכה שיתוק מוחין, גילתה שאין מסגרת חברתית לילדים במצבו והקימה תנועת נוער לילדים עם צרכים מיוחדים (תנועת הנוער "כנפיים של קרמבו"). מסילתי-קפלן מגלמת את ראש העיר חבצלת סרגיל. כמו כן היא משחקת בהצגת הילדים "מעשיה משונה על עונות השנה" של תיאטרון מופע בתפקיד המלכה קרלה.
חיים אישיים
כרמית מסילתי-קפלן נשואה לאמיר קפלן ולהם שלושה ילדים.
פטר שפר
ביוגרפיה
זכה בפרס לייבניץ בגרמניה ובדצמבר 2006 זכה בפרס ההישג המצוין של קרן אנדרו וו. מלון  - הפרס הגבוה ביותר בארצות הברית ללימודים הומניים, ובכך הפך לחוקר היחיד בעולם שקיבל את שני הפרסים.
סקאד'י (ירח)
הגילוי
סקאד'י התגלה ב-23 בספטמבר 2000 על ידי ברט ג'יי גלדמן, ג'ון ג'יי קאוולארס, ז'אן-מארק פטיט, הנס שול, מתיו ג'יי הולמן, בריאן ג'י מרסדן, פיל ניקולסון וג'וזף א. ברנס. הצוות השתמש בתמונות שצולמו על ידי טלסקופ קנדה-צרפת-הוואי במצפה הכוכבים מאונה קיה. הם הכריזו על הגילוים של סקאד'י ב-7 בדצמבר 2000, יחד עם שבעה לוויינים נוספים של שבתאי שהוכרזו באותו יום: סיארנק, טארבוס, איג'יראק, ת'רימר, מונדילפארי, אריאפוס וסוטונגר.
בריאן אנגולה
קריירת תיכונים ומכללות
בשנתו הראשונה שיחק אנגולה במכללת צפון איידהו, שם העמיד ממוצעים של 13.8 נקודות, 6.4 ריבאונדים ו-3.4 אסיסטים למשחק והוביל את המכללה למאזן 7–23. בעונתו השנייה, אנגולה העמיד ממוצעים של 21.4 נקודות, 6.5 ריבאונדים ו-4.3 אסיסטים למשחק. אנגולה עזר לתיכון לסיים עם מאזן 2–31, עם 31 ניצחונות רצוף.
לאחר שקיבל הצעות מכמה מכללות מובילות בעונתו השלישית, באפריל 2016 עבר אנגולה לאוניברסיטת המדינה של פלורידה. בעונתו הראשונה במכללה, העמיד אנגולה ממוצעים של 4.6 נקודות, 1.6 ריבאונדים ו-1.2 אסיסטים למשחק. בעונתו האחרונה, העמיד 12.5 נקודות, 3.9 ריבאונדים ו-3.0 אסיסטים למשחק והגיע עם מכללתו לשמינית הגמר בטורניר אליפות המכללות.
ממלכת ג'מבו
המתחם
בתחילת שנות השבעים הזמין היזם המקומי וונג לו קאט (Wong Lo-kat) את בנייתה במספנה בהונג קונג של אסדת המסעדה ג'מבו (Jumbo). היא עוצבה בדמות ארמון קיסרי סיני מסורתי. ב-1971, במהלך בנייתה, פרצה בה שרפה שהביאה למותם של 34 איש וגרמה לאסדה נזק כבד. מאוחר יותר נרכשה האסדה על ידי איש העסקים סטנלי הו.
שטח הרצפה של האסדות בממלכת ג'מבו הגיע בשיאו ל-4,200 מטר רבוע ולמסעדות שבה הייתה תכולה של עד 2,300 סועדים בו זמנית. המסעדות הגישו לאורחיהן מנות מן המטבח הקנטונזי ומנות מערביות. תיירים רבים לרבות ידוענים ביקרו בהן והיא הייתה פופולרית גם בקרב תושבי הונג קונג. לטענת בעלי המתחם ביקרו בו עם השנים יותר מ-30 מיליון איש.
אסדת הג'מבו נגררה מנמל אברדין ב-14 ביוני 2022 ליעד בלתי ידוע. חמישה ימים לאחר מכן, במהלך שיט בתנאי מזג אוויר גרועים, הוא התהפכה וטבעה בים סין הדרומי במים שעומקם כאלף מטר.
בריאן אנגולה
פינאר קרשיאקה (2023-2022)
ב16 בנובמבר 2022 חתם אנגולה בפינאר קרשיאקה מליגת העל הטורקית. אנגולה רשם ממוצעים של 17.6 נקודות, 5 ריבאונדים, 5 אסיסטים ו1.2 חטיפות למשחק, כולל הופעת שיא במסגרת ליגת האלופות במשחק קבוצתו נגד מורסיה הספרדית, בה קלע 41 נקודות בהפסד קבוצתו. . אנגולה הוביל את קבוצתו עד לגמר הליגה הטורקית, שם הפסידה 3-0 לאנאדולו אפס.
גביע טוסמן
היסטוריה
מחזיקת הגביע הראשונה בשנת 1919 הייתה קבוצת קולומיאגי מפטרוגרד כשהאחרונה לזכות בו בשנת 1929 הייתה קבוצה פישצ'ביקי ממוסקבה.
פורמט
משחקי גמר נערכו לסירוגין בלנינגרד ובמוסקבה.
המנון סורינאם
בית שני בסרנן טונגו
Opo, kondreman un' opo! Sranangron e kari un'. Wans' ope tata komopo Wi mu' seti kondre bun. Strey de f' strey, wi no sa frede. Gado de wi fesiman. Eri libi te na dede Wi sa feti gi Sranan.
יחסי ישראל–צ'אד
יחסים הדדיים
באוקטובר 1965 ביקר נשיא צ'אד פרנסואה טומבלבי בישראל כאורחו של לוי אשכול ראש הממשלה.
טונגי
טונגי (בבנגאלית: টঙ্গী) היא עיר במחוז גזיפור שמצפון לדאקה, בבנגלדש. בעיר יש כ-350,000 תושבים. טונגי מארחת את הביג'אווה לג'טמא מדי שנה, ובה אזור תעשייה של BSCIC אשר מייצרים מדי שנה הכנסה של 1500 קרור של הכסף הבנגלדשי המקומי (BDT). בטונגי אתר זיכרון לזכרם של רבים שמתו ברצח העם הבנגלי שהתרחש במהלך במלחמת העצמאות של בנגלדש.
חינוך
מוסדות החינוך בעיר כוללים:
יחסי ישראל–צ'אד
חידוש יחסים הרשמיים
באוגוסט 2019 משלחת ישראלית ביקרה בצ'אד לבקשת הנשיא דבי, כחלק הסיוע הישראלי הכלכלי לצ'אד, וביולי 2020 הכריזו שתי המדינות על שיתוף פעולה בריגול אחרי פעילות חזבאללה ואיראן באפריקה.
ליונל גרינסטריט
ליונל גרינסטריט (באנגלית: Lionel Greenstreet 1889–1979) היה הקצין הראשון של האונייה "אנדיורנס" וחבר במשלחת הטראנס-אנטארקטית האימפריאלית בשנים 1917-1914, שעל השתתפותו בה זכה במדליית הקוטב. במותו ב-13 בינואר 1979, היה השריד האחרון לקבוצת ים ודל במשלחת.